
ЗэуэкIэ зэхэт
Сочэ щытекIуа ди лъахэгъухэр
Иджыблагъэ зэуэкIэ зэхэтымкIэ Сочэ щекIуэкIа, «Fight Nights Global-72» дунейпсо зэхьэзэхуэм текIуэныгъэхэр къыщахьащ ди лъахэгъухэу Бэджыдэ Ислъамрэ Туменов Бибертрэ.
Сочэ и «Ледяной клуб» стадионым цIы-хур щIэзт. Ахэр еплъыну къэкIуат зэуэкIэ зэхэтымкIэ дунейм и спортсмен нэхъ лъэщ дыдэхэм я зэпеуэм.
«Бастион» клубым и гъэсэн, килограмм 68-м нэс зи хьэлъагъ Туменов Биберт япэу зэуэну къихьахэм ящыщщ. ЗэIущIэм хухаха Iыхьищми ар щефIэ-кIащ Къэзахъстаным къикIа Касымбаев Муратбэч. Аращ судьяхэм псоми зэакъылэгъуу ди лъахэгъум текIуэныгъэр щIыхуагъэфэ- щар.
Туменовым зыкъыкIэригъэхуакъым Бэджыдэ Ислъами. Ирландием щыщ Куил- ли Питер абы къефIэкIыну куэдым хуагъэфащэрт. АрщхьэкIэ адыгэ щIалэм апхуэдэхэр хущIригъэгъуэжащ икIи и хьэрхуэрэгъур нэрылъагъуу хигъэщIащ.
Къаудыгъу Заур.
СтIолыщхьэ теннис
Ди ныбжьыщIэхэм я ехъулIэныгъэхэр
Ставрополь, Краснодар крайхэм, Дагъыстэн, Осетие Ипщэ, Осетие Ищ-хъэрэ — Алание, Абхъаз, Кърым, Къэбэрдей-Балъкъэр республикэхэм, Мэзкуу, Свердлов, Ростов, Ленинград областхэм, Украинэм и Донецк къалэм къикIа спортсмен 200-м щIигъу зы- хэта, стIолыщхьэ теннисымкIэ зэхьэзэхуэ иджыблагъэ екIуэкIащ.
Зи ныбжьыр илъэс пщыкIущ ирикъуахэм щыщIэдзауэ зэпеуэхэр гуп щхьэхуэхэм щрагъэкIуэкIащ. Ставрополь къалэм щыIа а зэхьэзэхуэм хэтащ Къэбэрдей-Балъкъэрым икIа цIыху 27-рэ. Абыхэм мыIейуэ зыкъагъэлъэгъуащ.
Къапщтэмэ, 2001 гъэм и ужькIэ къалъхуахэм я зэпеуэм дыщэ медалыр къыщихьащ налшыкдэс Шэшэн Андемыр. Ещанэ увыпIэр яубыдащ Нарткъалэ щыщ Къуэн Ислъамрэ Налшык икIа Бесединэ Арианэрэ.
НэхъыщIэ дыдэхэм я зэхьэзэхуэм щытекIуащ Конюхов Илья. Ар спортым и мастерым и кандидатщ.
Хуабжьу дигъэгуфIащ Джэрыджэ Iэминэ. Илъэс пщыкIух ирикъуа хъыджэбзхэм я зэпеуэм щытекIуам къищынэмыщIауэ, балигъхэм я дежи абы дыжьын медалыр къыщихьащ.
СтIолыщхьэ теннисымкIэ Ставрополь щекIуэкIа зэхьэзэхуэм хэта ди спортсменхэр ягъасэ Унэжокъуэ Альберт, Батюцкая Иринэ, Семенцов Рашид сымэ.
Хьэтау Ислъам.
